OpenLLM-France/wikimedia huggingface dataset:
# Scott James Remnant

Scott James Remnant (18 de juliol de 1980) és un desenvolupador de programari lliure que treballa per l'empresa Canonical Ltd com a desenvolupador de la distribució de GNU/Linux Ubuntu. També és membre de la taula directiva d'aquesta distribució.
Scott és conegut, sobretot, per ser l'autor del nou dimoni Upstart i del popular lector de feeds Planet. A més de per Ubuntu, Scott ha treballat durant molt temps per Debian, on es va ocupar de libtool, del sistema dpkg i d'altres paquets importants. El 2006 Scott va abandonar el seu treball a Debian. Scott també ha col·laborat amb el projecte GNU ocupant-se de libtool.

## Referències

* Entrevista amb Remnant Arxivat 2011-09-30 a Wayback Machine. de FOSDEM (anglès)
* Altra entrevista amb Remnant centrant-se en Upstart (anglès)

## Enllaços externs

* Web personal de Scott James Remnant (anglès)
# Kulik

Kulik és un riu que circula per Bangladesh al districte de Dinajpur i Índia Bengala Occidental al districte de West Dinajpur. És el principal afluent del Riu Nagar (Bangladesh). Neix prop de Thakurgaon i després de córrer prop de 60 km per terres de Bangladesh i a la part final a Bengala Occidental, desaigua al Nagar a 25° 34′ N, 88° 05′ E﻿ / ﻿25.567°N,88.083°E﻿ / 25.567; 88.083 prop del poble de Gorahar, no lluny del lloc on el Nagar s'uneix al Mahananda a Mathurapur. El mercat de Raiganj està a la seva riba uns quilòmetres abans del seu final.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Marc Fabi Ambust (pontífex màxim)

Marc Fabi Ambust (en llatí: Marcus Fabius Ambustus) era pontífex màxim l'any 390 aC.
Els seus tres fills, Ceso Fabi Ambust, Numeri Fabi Ambust i Quint Fabi Ambust van ser enviats com ambaixadors als gals quant aquestos assetjaven Clúsium i van ajudar els assetjats a escapar-se. Llavors els gals van demanar que s'entregaren per violació de la llei de les nacions però el Senat romà ho va refusar i els gals van marxar contra Roma i la van ocupar.

## Referències

Smith, William (editor). A Dictionary of Greek and Roman Biography and Mythology (en anglès), 1870, pàg. 141a (v. 1).
# Masoveria de Gallifa

La Masoveria de Gallifa és un edifici de Sant Boi de Lluçanès (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular, de planta i dos pisos, amb teulat a doble vessant lateral a la façana principal. Presenta diverses fases constructives i una ampliació a la part esquerra de la façana principal amb un curiós balcó cantoner. La porta és adovellada. Una part de la casa ha estat reformada recentment i recoberta exteriorment amb ciment. Totes les finestres tenen llindes, muntants i ampits de pedra treballada.

## Referències

* ↑ «Masoveria de Gallifa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].
# NGC 63

NGC 63 és una galàxia espiral localitzada a la constel·lació dels Peixos. S'hi troba situada en ascensió recta 00h 17m 45.5s, dec −11° 27′ 01″ i té una magnitud aparent de 12.63.

## Enllaços externs

* «NGC 0063». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 29 gener 2010].

## Referències

* 1 2 Afirmat a: SIMBAD. Data de consulta: 16 novembre 2014.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
# Hydra Head Records

Hydra Head Records va ser un segell discogràfic independent especialitzat en música extrem metal, fundat a Nou Mèxic pel cantant i guitarrista del grup Isis, Aaron Turner, el 1993. El subsegell, Hydra Head Noise Industries estava especialitzat en música experimental i noise. Turner va anunciar que dissoldria la discogràfica el 2012. El 2020 va retirar el seu catàleg de Spotify i va tornar els drets discogràfics als corresponents artistes.
Hydra Head Records es va fundar el 1993 com a empresa de distribució mentre Turner encara estudiava a l'institut. El 1995 es va traslladar a Boston per a matricular-se a l'escola d'art. A finals de 1995, el grup local Vent li va lliurar una maqueta que s'acabaria convertint en la primera referència del segell.
L'oficina central d'Hydra Head Records a Los Angeles va tancar el maig de 2013, tot i que el 2017 encara va publicar Thin Black Duke d'Oxbow i Final Transmission de Cave In el 2019.

## Referències

* ↑ Sacher, rew. «Botch sign to Sargent House, add catalog to streaming, vinyl & more coming in 2022» (en anglès). BrooklynVegan. [Consulta: 30 maig 2022].
* ↑ «The Imminent Demise of Hydra Head Records». [Consulta: September 11, 2012].
* ↑ «News: Cave In Sign to Relapse Records, Re-release Majority of Digital Discography» (en anglès americà). New Noise Magazine, 27-07-2021. [Consulta: 30 maig 2022].
* ↑ «Willowtip Reissuing Influential DISCORDANCE AXIS Album 'The Inalienable Dreamless'» (en anglès). Metalheads Forever Magazine, 06-10-2021. [Consulta: 30 maig 2022].
* ↑ Hill, Mike. «Isis and Hydra Head's Aaron Turner on DIY Beginnings – Exclusive Interview». Noise Creep. AOL, April 26, 2011. [Consulta: June 30, 2011].
* ↑ «Punknews.org | About Hydra Head Records». Punknews.org. [Consulta: September 1, 2009].
* ↑ «Hydra Head Records to Close Los Angeles Office This Month» (en anglès). MetalSucks, 17-05-2013. [Consulta: 24 agost 2022].
* ↑ «Oxbow's Avant-Rock Experiments With Light and Shadow Oxbow». Bandcamp, April 13, 2017. [Consulta: June 21, 2017].
* ↑ «Autodiscography: Aaron Turner on Isis, Hydra Head, and like a million other projects». Riot Fest, January 29, 2018. [Consulta: November 16, 2021].
* ↑ «Cave In Announce New Album Final Transmission» (en anglès). Kerrang!. [Consulta: 30 maig 2022].

## Enllaços externs

* Blood, Sweat, Vinyl. DIY in the 21st Century (VOSE) a YouTube
# Santa Margarida de Molars

Santa Margarida de Molars és una església romànica de l'antic vilar de Molars, de la comuna del Voló, a la comarca del Rosselló (Catalunya del Nord).
Està situada al sud-est del terme, a la serra de l'Albera. És una església romànica d'una sola nau, amb absis semicircular a llevant.

## Bibliografia

* Becat, Joan; Ponsich, Pere; Gual, Raimon. «El Voló». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 327. Santa Margarida de Molàs». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Mallet, Géraldine. Églises romanes oubliées du Roussillon. Montpellier: Les presses du Languedoc, 2003, p. 270.
* Ponsich, Pere; Badia i Homs, Joan. «El Voló: Santa Margarida de Molars». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ Mallet 2003.
* ↑ «Santa Margarida del Molars en els ortofotomapes de l'IGN». Arxivat de l'original el 2016-08-08. [Consulta: 22 juny 2016].
* ↑ «Santa Margarida de Molars». Gran Enciclopèdia Catalana. Barcelona: Grup Enciclopèdia Catalana.
# Marc Fabi Ambust (cònsol)

Marc Fabi Ambust (en llatí: Marcus Fabius N. F. M. N. Ambustus) va ser un magistrat romà. Era fill de Numeri Fabi Ambust.
Va ser elegit cònsol de Roma l'any 360 aC i va dirigir la guerra contra els hèrnics, als que va sotmetre, i va obtenir una ovació. Va ser altre cop cònsol el 356 aC i va dirigir la guerra contra els faliscs i els tarquinis, que també va derrotar i sotmetre. Estava absent de Roma quant es van fer els comicis i el Senat no els va voler encarregar al seu col·lega, que havia anomenat un dictador plebeu i menys encara al mateix dictador, i va nomenar un interrex per fer els comicis. Els patricis volien assegurar ambdós llocs consulars a la seva ordre, cosa que Ambust es va assegurar de què passés quan va retornar a Roma. Va sernomenat onzè interrex i va declarar a dos patricis cònsols, violant la llei Licínia. El 354 aC va ser altre cop cònsol i va conquerir el país del tiburtins i va obtenir el triomf. El 351 aC el senat el va nomenar dictador per frustrar la llei Licínia altre cop als comicis, però no ho va aconseguir. Encara vivia el 325 aC quant el seu fill Quint Fabi Màxim Rul·lià, va fugir de Roma per evitar la venjança del dictador Papiri, i el pare va intercedir al seu favor.

## Referències

* Smith, William (editor). A Dictionary of Greek and Roman Biography and Mythology (en anglès), 1870, pàg. 141a (v. 1).
# Maïssa Bey

Maïssa Bey (Ksar Boukhari, 1950) és una escriptora, coneguda per ser l'autora de L'ombre d'un homme qui marche au soleil: Réflexions sur Albert Camus (Chèvre-Feuille Étoilée, 2004)
Va fer estudis de llengua francesa i va treballar com a professora d'aquest idioma al seu país. Actualment és consellera pedagògica de l'Educació nacional. El 1996 es va donar a conèixer com a escriptora amb la novel·la Au commencement était la mer (Éditions Marsa) i des d'aleshores no ha deixat de publicar; s'ha convertit en una de les autores de referència de la literatura algeriana actual. Les seves últimes obres són Pierre, sang, papier ou cendre (Éditions de L'Aube, 2008) i L'Une et l'autre (Éditions de l'Aube, 2009). Sobre Albert Camus va publicar L'ombre d'un homme qui marche au soleil: Réflexions sur Albert Camus (Chèvre-feuille Étoilée, 2004). Profundament implicada amb la realitat social i cultural del seu país, és presidenta i fundadora de l'associació de dones “Paroles et écriture” i ha estat també la fundadora de l'editorial Chèvre-feuille Étoilée, on dirigeix la col·lecció “Les chants de Nidaba”.

## Referències

* ↑ Error: hi ha títol o url, però calen tots dos paràmetres.«[{{{url}}} Maïssa Bey]». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Neoplàsia hematològica

Les neoplàsies hematològiques, poden ser de dos tipus les neoplàsies malignes hematològiques o càncers hematològics i les neoplàsies hematològiques de comportament incert.
Afecten la sang, la medul·la òssia i els ganglis limfàtics. Com que els tres estan íntimament connectats a través del sistema immunitari, una malaltia que afecta un dels tres sovint afecta els altres, així: encara que el limfoma és una malaltia dels ganglis limfàtics, sovint s'estén a la medul·la òssia, afecta la sang i ocasionalment produir una paraproteïna.
Encara que poc freqüent en les neoplàsies sòlides, les translocacions cromosòmiques són una causa comuna d'aquestes malalties. Això condueix comunament a un enfocament diferent en el seu diagnòstic i tractament de les neoplàsies hematològiques.
Les neoplàsies hematològiques malignes, generalment són tractades per especialistes en hematologia i/o oncologia. Les de comportament incert només per hematòlegs.
Les neoplàsies hematològiques poden derivar de qualsevol dels dos principals llinatges cel·lulars de la sang: mieloides i limfoides. La línia cel·lular mieloide produeix normalment granulòcits, eritròcits, trombòcits, macròfags i mastòcits, la línia cel·lular limfoide produeix cèl·lules B, T, NK i plasmòcits. Així, els limfomes, leucèmies limfoides, i el mieloma són de la línia limfoide, mentre que la leucèmia mieloide aguda i crònica, les síndromes mielodisplàstiques i malalties mieloproliferatives són, en origen, mieloides.

## Classificació
### Neoplàsies malignes hematològiques

* Leucèmies:
** Leucèmia limfoide aguda (LLA)
** Leucèmia limfoide crònica (LLC)
** Leucèmia mieloide aguda (LMA)
** Leucèmia mieloide crònica (LMC)
* Limfomes
* Reticulosarcoma
* Limfosarcoma
* Mieloma múltiple

### Neoplàsies hematològiques de comportament incert

* Síndrome mielodisplàstica
* Síndrome mieloproliferativa:
** Policitèmia vera
** Trombocitèmia essencial
# Premi de poesia Sant Cugat a la memòria de Gabriel Ferrater

El Premi de poesia Sant Cugat a la memòria de Gabriel Ferrater, també conegut com a premi Gabriel Ferrater és un premi de poesia en llengua catalana per a obres inèdites. Creat el 2001 per rememorar el poeta Gabriel Ferrater, es convoca anualment per l'Ajuntament de Sant Cugat, en col·laboració amb Edicions 62 i la Comissió Ciutadana Gabriel Ferrater. Amb una dotació de 8.530 euros és un dels premis més ben dotats de poesia en català. Els guanyadors reben, a més, una escultura dissenyada per Pep Codó.

## Guanyadors

* 2002: Marc Romera i Roca per La pau del cranc
* 2003: Yannick Garcia per De dalt i de baix
* 2004: Enric Virgili per Mamut
* 2005: Antoni Ibàñez per Una certa penombra
* 2006: Dolors Miquel per Missa pagesa
* 2007: Albert Roig Antó per A l'encesa (Finalista: Josep Domènech Ponsatí per Apropiacions degudes & Cia.)
* 2008: Desert
* 2009: Albert Balasch per La caça de l’home
* 2010: Adrià Targa per Boques en calma
* 2011: Jaume Subirana per Una pedra sura
* 2012: Anna Garcia Garay per Els mots encreuats
* 2013: Manel Ollé i Rodríguez per Bratislava o Bucarest
* 2014: Josep Domènech Ponsatí per El Càcol
* 2015: Eva Baltasar per Animals d’hivern
* 2016: Joan Puigdefàbrega per Deshora
* 2018: Miquel Àngel Llauger per Fourmillante
* 2019: Francesc J. Gómez per A l'enforcall
* 2020: Andreu Gomila per Felanitx
* 2021: Carles Dachs Clotet per Vent a la mà
* 2022: Carles Rebassa per El Caire Formentera
* 2023: Desert
* 2024: Eduard Marco per Dolors

## Referències

* ↑ Mur, Gerard «Dinastia Ferrater». núvol, 13-11-2018 [Consulta: 10 febrer 2021].
* 1 2 «Premi de poesia Gabriel Ferrater». Ajuntament de Sant Cugat. Arxivat de l'original el 1 de desembre 2020. [Consulta: 10 febrer 2021].

## Enllaços externs

* El premi a la web de l'ajuntament de Sant Cugat Arxivat 2020-12-01 a Wayback Machine.
# Poropuntius alloiopleurus

Poropuntius alloiopleurus és una espècie de peix cipriniforme de la família dels ciprínids que es troba al Vietnam.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. Banc Mundial. Freshwater Fish. Vietnam (BOOK), Juny: i-iii + 1-123 + 1-18.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Selecció irlandesa de corfbol

La selecció irlandesa de corfbol és dirigida per la Irish Korfball Association (IKA) i representa Irlanda a les competicions internacionals de corfbol.
Va debutar l'any 2007 a l'European Bowl, aconseguint la tercera posició a la divisió oest. L'any 2010 va participar per primera vegada al Campionat d'Europa, obtenint la dotzena posició.

## Història

Campionat d'Europa :
| Any | Campionat | Seu | Classificació |
| 2010 | 4t Campionat d'Europa | Països Baixos | 12a plaça |
| 2014 | 5è Campionat d'Europa | Portugal | 12a plaça |
European Bowl :
| Any | Campionat | Seu | Classificació |
| 2007 | 2a European Bowl | Luxemburg | 3a plaça (Oest) |
| 2009 | 3a European Bowl | Luxemburg | 3a plaça (Oest) |

## Referències

* ↑ «European Bowl starts in the West» (en anglès). IKF, 06-05-2007.
* ↑ «Ireland, Wales win; Scotland and Sweden lose; all in international debut» (en anglès). IKF, 12-05-2007.
* 1 2 «Wales win European Bowl western division» (en anglès). IKF, 14-05-2007. Arxivat de l'original el 2012-08-04. [Consulta: 25 novembre 2011].
* ↑ «Història del Campionat d'Europa de Korfbal» (en anglès). IKF. Arxivat de l'original el 2013-09-20. [Consulta: 25 novembre 2011].
* ↑ «European Bowl 2009» (en anglès). Korfballworld.
# Marc Fabi Buteó

* Per a altres significats, vegeu «Marc Fabi Buteó (pretor 201 aC)».
Marc Fabi Buteó (llatí: Marcus Fabius M. p. M. n. Buteo) va ser un magistrat romà. Formava part de la gens Fàbia, una família patrícia, i pertanyia a la branca dels Fabi Buteó. Era germà del cònsol de l'any 247 aC, Numeri Fabi Buteó.
Va ser cònsol l'any 245 aC. Segons Florus va guanyar una batalla naval als cartaginesos i després va naufragar, però això segurament no és cert, atès que, per Polibi, se sap que els romans no tenien flota el 245 aC. L'any 216 aC va ser elegit dictador i no va tenir magister equitum, perquè únicament el van designar perquè cobrís les vacants del senat causades per la batalla de Cannes. Va afegir 177 nous membres al senat i després va resignar el càrrec. Titus Livi diu que va ser censor, i que era el primer dels censors que després va ocupar el càrrec de dictador. Es conjectura que era el col·lega de Gai Aureli Cota. Als Fastos Capitolins, el nom del col·lega de Cota ha desaparegut.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 518-519.
# Mas de Sant Rafael

El Mas de Sant Rafael, també conegut com a Mas dels Teixells, Mas dels Tegells i Castell de Teixells, és un mas situat al camí dels Tegells, al terme de Cambrils. Prop de la casa hi passa el barranc del mateix nom, que és un ramal del barranc de les Francines, i el camí de Mont-roig a Vinyols. La gran influència que devia tenir aquest mas es constata per la toponímia dels elements relacionats: partida, camí, barranc i molí. Sembla que el topònim té una base antroponímica.
És una edificació molt ben conservada i que actualment s'utilitza com a segona residència. Disposa d'una torre annexa amb una capella en el seu interior on fa temps s'hi celebraven misses. L'entrada disposa de dues cartel·les neogòtiques amb les inicials d'Edmund Sivatte, crioll que va reconstruir la casa a l'estil neomedieval i va plantar palmeres autòctones cubanes al jardí. El Mas esdevenir centre de trobada de carlins abans i després de la Guerra Civil

## Referències

* ↑ Vidiella Recasens, Montserrat. Onomàstica de Cambrils i del seu terme municipal. Cambrils: Ajuntament de Cambrils, 1996, p. 700-701.
* ↑ El llegat indià a les comarques de Tarragona. Diputació de Tarragona, 2015, p. 63. ISBN 9788415264279.
# Neopomacentrus bankieri

Neopomacentrus bankieri és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

N'hi ha dues poblacions aïllades: una al Mar de la Xina Meridional i al Mar de Java i l'altra a l'est de Queensland (Austràlia) i al sud de Papua Nova Guinea.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Primavera (desambiguació)

«Primavera» té aquests significats:
* Botànica: Prímula (Primula).
* Climatologia:
** La segona estació de l'any. Vegeu primavera.
** Primavera d'hivern. La quarta estació de l'any. Vegeu tardor.
* Ornitologia: diversos ocells que es fan visibles en aquesta estació:
** Bec d'alena
** Mallerenga carbonera
** Mallerenga petita
** Primavera blava: mallerenga blava
Viccionari
# Hydnora

Hydnora és un gènere de plantes paràsites de les arrels d'altres plantes. Són plantes natives d'Àfrica i de la Península d'Aràbia.

## Taxonomia

* Hydnora abyssinica A.Br. - Oman, Iemen, Aràbia Saudita; S + C + SE + E Àfrica d'Eritrea + Sudan a Namibia + KwaZulu-Natal
* Hydnora africana Thunb. - Angola, Namibia, Cape Province
* Hydnora esculenta Jum. & H.Perrier - Madagascar
* Hydnora sinandevu Beentje & Q.Luke - Kenya, Tanzània
* Hydnora triceps Drège & E.Mey. - Cape Province
* Hydnora visseri Bolin - Cape Province, Namibia

## Referències

* 1 2 Kew World Checklist of Selected Plant Families
* ↑ Thunberg, Carl Peter. 1775. Kongliga Vetenskaps Academiens Handlingar 36: 69
* ↑ Tropicos, Hydnora Thunb.
* ↑ Beentje, H. & Luke, Q. (2002). Hydnoraceae. Flora of Tropical East Africa: 1-8.
* ↑ Germishuizen, G. & Meyer, N.L. (editors) (2003). Plants of Southern Africa: an annotated checklist. Strelitzia 14.: i-vi, 1-1231. National Botanical Institute, Pretoria.
# Porophyllum ruderale

Porophyllum ruderale, (quechua: killkiña), (castellà: Quirquiña, Killi, Cilandro boliviano, Papaloquelite o Papa-ho), és una espècie botànica pertanyent a la família de les asteráceas.
És una planta herbàcia les fulles de la qual són utilitzades per assaonar i ressaltar amanides i salses picants: s'utilitza en els plats típics principalment per elaborar el picant llajwa. El seu sabor és descrit com «entre rúcula, coriandre i rude».
La planta creix de forma comuna a Mèxic, Bolívia, el Perú, zones del nord de l'Argentina, i altres països de Sud-amèrica. Quan la planta acaba de créixer aconsegueix els 13 dm d'alt per 50 de diàmetre. Creix principalment a les zones andines i subandines. És comestible i és utilitzada també en la sopa pel seu agradable sabor.

## Sinonímia

| Cacalia porophyllum L. Cacalia ruderalis (Jacq.) Sw. Kleinia porophyllum (L.) Willd. Kleinia ruderalis Jacq. Porophyllum ellipticum Cass. | Porophyllum latifolium Benth. Porophyllum macrocephalum DC. Porophyllum porophyllum (L.) Kuntze Porophyllum ruderale subsp. macrocephalum (DC.) R.R.Johnson Tagetes integrifolia Muschl. |

## Referències

* ↑ Sinónimos en Tropicos
# Selecció intersexual

La selecció intersexual o preferència intersexual és un procés evolutiu en el qual normalment una femella tria a un mascle per aparellar-se, basant-se en com d'atractius siguin els seus caràcters fenotípics. És un dels dos components de la selecció sexual (l'altra és la selecció intrasexual). Charles Darwin primerament va introduir les seves idees sobre la selecció sexual el 1871, però els seus contemporanis les van rebutjar. Després Ronald Fisher va resumir la seva teoria de Fisherian runaway, el 1930. Avenços en les tècniques de genètica i biologia molecular han arribat a aquest camp en els últims anys.
Cinc mecanismes reconeguts en l'actualitat, que poden ocórrer al mateix temps, i que de cadascun hi ha molts exemples, expliquen com va evolucionar l'elecció de parella:
* Beneficis fenotípics directes
* Tendència sensorial
* Fisherian runaway: preferència per atractiu visual
* Trets indicadors
* Compatibilitat genètica
En sistemes on sí que hi ha la selecció de parella, un dels dos sexes competeix entre membres d'aquest sexe i l'altre tria (és selectiu quan tria individus amb qui aparellar-se). En la majoria de les espècies són les femelles que escullen i discriminen entre mascles competitius, però hi ha diversos exemples de rols invertits.

## Referències

* ↑ «The evolution of sexual preference.». The Eugenics review, 7, 3, 1915, pàg. 184-92. PMC: 2987134. PMID: 21259607.
# Manaquí lanceolat

El manaquí lanceolat (Chiroxiphia lanceolata) és un ocell de la família dels píprids (Pipridae).

## Hàbitat i distribució

Viu als clars del bosc, sotabosc, vegetació secundària i bosc de les terres baixes al sud-oest de Costa Rica, Panamà, nord de Colòmbia i nord de Veneçuela.

## Referències

* ↑ «Manaquí lanceolat». Cercaterm. TERMCAT, Centre de Terminologia. Rev. 20/02/2023(català)